Bruselj, 16.11.2004

KOM(2004) 752 končno

2003/184 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta v zvezi s sprejetjem Uredbe Evropskega parlamenta in Sveta o spremembi Uredbe Sveta (EGS) št. 1408/71 o uporabi sistemov socialne varnosti za zaposlene osebe, nezaposlene osebe in njihove družinske člane, ki se gibljejo v Skupnosti, ter Uredbe Sveta (EGS) št. 574/72 o določitvi postopka za izvajanje Uredbe (EGS) št. 1408/71 (različne spremembe)

2003/184 (COD)

SPOROČILO KOMISIJEEVROPSKEMU PARLAMENTUv skladu z drugim pododstavkom člena 251 (2) Pogodbe ESo

skupnem stališču Sveta v zvezi s sprejetjem Uredbe Evropskega parlamenta in Sveta o spremembi Uredbe Sveta (EGS) št. 1408/71 o uporabi sistemov socialne varnosti za zaposlene osebe, nezaposlene osebe in njihove družinske člane, ki se gibljejo v Skupnosti, ter Uredbe Sveta (EGS) št. 574/72 o določitvi postopka za izvajanje Uredbe (EGS) št. 1408/71 (različne spremembe)

1- OZADJE DOKUMENTA

+++++ TABLE +++++

2- PREDMET PREDLOGA KOMISIJE

Uredba (EGS) št. 1408/71 in njena Izvedbena uredba (EGS) št. 574/72 zagotavljata uskladitev sistemov socialnega varstva držav članic, da bi zaščitili pravice oseb, ki se gibljejo v Evropski uniji.

Komisija je 31. julija 2003 predstavila predlog za spremembo teh uredb. Predlog želi ti dve uredbi Skupnosti posodobiti tako, da bi se v njih upoštevale spremembe, ki so nastale v nacionalnih zakonodajah, in da bi se razjasnil pravni položaj v zvezi z nekaterimi členi navedenih uredb. Prav tako želi upoštevati najnovejši napredek sodne prakse Sodišča Evropskih skupnosti, zlasti sodne prakse v zvezi z merili za ugotavljanje posebnih denarnih dajatev, za katere se ne plačujejo prispevki, ki so predmet posebne uskladitve (dajatve, ki jih ni mogoče izplačevati v tujino, če ustrezajo zgoraj navedenim merilom, in so vključene v Prilogo IIa Uredbe), in tudi sodne prakse v zvezi z razmerji med Uredbo in določbami dvostranskih konvencij o socialni varnosti (veljajo še naprej, če izpolnjujejo pogoje, da so navedene v Prilogi III Uredbe).

3- OPOMBE K SKUPNEMU STALIŠČU

3.1. Splošne pripombe -

Skupno stališče Sveta, soglasno sprejeto v skladu s členom 42 PES, ohranja bistvo predloga Komisije, ki se nanaša zlasti na dve točki:

- na revizijo seznama posebnih denarnih dajatev, za katere se ne plačujejo prispevki, v Prilogi IIa Uredbe (EGS) št. 1408/71 na podlagi meril, določenih v členu 4(2)(a) Uredbe, izhajajoč iz sodne prakse Evropskega sodišča. Čeprav se Odbor ni strinjal s seznamom dajatev, ki jih je Komisija ponudila v svojem predlogu, je treba upoštevati, da je število dajatev (dajatve, ki so zaradi svojih posebnosti predmet posebne uskladitve in se izplačujejo zgolj na ozemlju države članice, na katerem oseba prebiva), ki so se ohranile v prilogi v skupnem stališču, občutno manjše v primerjavi s sedanjim seznamom. Poleg tega si Komisija na podlagi prihodnje sodne prakse Evropskega sodišča pridržuje možnost, da pripravi nov predlog za revizijo Priloge IIa, s katero bi se zagotovila enaka obravnava vseh podobnih dajatev;

- na revizijo Priloge III Uredbe, ki vsebuje seznam dvostranskih sporazumov, ki se uporabljajo še po začetku veljavnosti Uredbe (EGS) št. 1408/71. Ta seznam je bilo mogoče občutno zmanjšati na podlagi meril, ki jih je prav tako določilo Evropsko sodišče in ki so povzeta v členu 7(2) Uredbe.

3.2. Spremembe Evropskega parlamenta po prvi obravnavi

Evropski parlament je med svojim plenarnim zasedanjem 11. marca 2004 sprejel štiri spremembe, ki jih je Komisija v celoti sprejela v svojem spremenjenem predlogu z dne 22. aprila 2004.

V skupnem stališču Sveta so povzete tudi te štiri spremembe.

Ustna sprememba je upoštevana v uvodni izjavi 6 skupnega stališča, ki države članice poziva, da sprejmejo ukrepe, da bi se neželeni učinki nekaterih sprememb, ki so nastale na seznamu dajatev, povzetih v Prilogi IIa, in sicer, kadar se dajatev ne more izplačati v tujino, ker so vpisane v prilogi, prilagodili za osebe, ki so te dajatve prej prejemale, pri čemer bi se po možnosti predvidelo prehodno obdobje.

Spremembe 1, 2 in 3 so povzete v oddelku G z naslovom Španija, oddelku I Irska in oddelku Y Združeno kraljestvo točke 2 Priloge I, pri čemer predvidene dajatve v celoti izpolnjujejo merila iz člena 4(2)(a) Uredbe.

3.3. Nove določbe, ki jih je uvedel Svet, in stališče Komisije v zvezi s tem

3.3.1. Točka 2 Priloge I k skupnemu stališču- Posebne denarne dajatve, za katere se ne plačujejo prispevki, v Prilogi IIa Uredbe (EGS) št. 1408/71

Svet se je lahko strinjal o seznamu denarnih dajatev, za katere se ne plačujejo prispevki, ki bi lahko bile navedene v Prilogi IIa na podlagi meril, opredeljenih v členu 4(2) Uredbe. Nekatere države članice (Združeno kraljestvo, Švedska in Finska) so vseeno ocenile, da bi bilo treba nekatere od njihovih dajatev[1] ohraniti v Prilogi IIa zaradi njihovih posebnosti, po katerih se razlikujejo od drugih dajatev, ki so bile umaknjene iz Priloge. Svet je sprejel kompromis, da te dajatve obdrži v Prilogi in počaka, da Evropsko sodišče izreče svoje stališče o vprašanju posebnosti, ki bi jih te dajatve kazale v primerjavi z dajatvami, ki jih je Sodišče že preučilo, ter glede na merila, določena v točki 4(2) Uredbe.

Komisija v izjavi v zapisniku Sveta potrjuje svoje mnenje, da glede na sodno prakso Evropskega sodišča in merila iz člena 4(2) Uredbe zadevne dajatve ne bi smele biti navedene v Prilogi IIa. Zato si pridržuje pravico, da zadevo preda Evropskemu sodišču in po potrebi na podlagi ugotovitev Sodišča predstavi predlog za revizijo seznama vpisov, navedenih v Prilogi IIa.

Komisija je lahko s to rešitvijo zadovoljna, ker v doglednem času zagotavlja enotno in objektivno obravnavo vseh enakih dajatev.

Prav tako je treba poudariti, da so bila enaka merila, kot so merila v členu 4(2) Uredbe, uporabljena med preučevanjem zahtev novih držav članic za vključitev dajatev v Prilogo v času pristopnih pogajanj. Zaradi jasnosti in pravne varnosti so bili sedanji vpisi novih držav članic, navedenih v pristopni pogodbi, prav tako povzeti v besedilu.

Poleg tega sta bili Prilogi dodani luksemburška dajatev (dohodek za težje invalidne osebe (člen 1(2) zakona z dne 12. septembra 2003)) in finska dajatev (posebna pomoč za priseljence (zakon o posebni pomoči za priseljence, 1192/2002)). Vpisa sta utemeljena, ker je cilj obeh dajatev zadevnim osebam zagotoviti sredstva za preživetje, obe pa tako izpolnjujeta merila, določena v členu 4(2) Uredbe (EGS) št. 1408/71.

3.3.2. Točka 3 člena 1 in točka 3 Priloge I k skupnemu stališču - Dvostranski sporazumi v Prilogi III Uredbe (EGS) št. 1408/71, ki veljajo kljub začetku veljavnosti Uredbe 1408/71

Sprememba člena 7(2) Uredbe 1408/71, predlagana v skupnem stališču, v skladu s sodno prakso Evropskega sodišča navaja pogoje, po katerih lahko konvencije, ki so veljale pred Uredbo, veljajo še naprej, kar Komisija sprejema z naklonjenostjo.

V Prilogi III te uredbe so navedeni dvostranski sporazumi, ki izpolnjujejo te pogoje in tako veljajo še naprej.

Ker Uredba nadomešča sporazume, ki so veljali pred njenim začetkom veljavnosti, in izhaja iz istega področja uporabe, je v uvodu Priloge III dodano pojasnilo, ki navaja, da sporazumi, ki ne izhajajo iz istega področja uporabe in zato veljajo še naprej, niso povzeti v Prilogi III.

Poleg tega je bila terminologija nekaterih vpisov, ki jih trenutno vsebuje Priloga, spremenjena, da bi se jih pojasnilo, ne da bi se pri tem spremenila vsebina teh vpisov.

3.3.3. Točka 1b) člena 1 skupnega stališča - Sprememba člena 3 Uredbe 1408/71

Spremembe, ki jih je Svet predlagal v svojem skupnem stališču, zaostrujejo pogoje za uporabo načela enakega obravnavanja. Te spremembe so za Komisijo sprejemljive.

3.3.4. Točka 5 člena 1 Predloga Komisije - Sprememba člena 33 Uredbe 1408/71

V skupnem stališču Sveta ni spremembe člena 33, ki jo je predlagala Komisija. Svet meni, da bi bilo treba počakati na začetek uporabe nove poenostavljene Uredbe (ES) št. 883/2004, ki bo na podlagi člena 5 (sprejemanje dejstev) in člena 30 (prispevki pokojninskega upravičenca) omogočila odtegnitev prispevkov na podlagi vseh pokojnin ali rent, ki jih prejema upravičenec, vendar so za to potrebne izvedbene določbe v prihodnji izvedbeni uredbi (prim. izjavo Sveta v zapisniku). Komisija v izjavi v zapisniku potrjuje svojo namero, da bo v novo izvedbeno uredbo vključila določbe za uporabo člena 30 nove Uredbe 883/2004. Stališče Sveta o tej zadevi je tako za Komisijo popolnoma sprejemljivo.

3.3.5. Točka 9 člena 1; člen 3; točka 1b), točka 4)c, točka 5c) in f) Priloge I; točka 4 Priloge II k skupnemu stališču

Avstrija je tako kot Nemčija zahtevala tudi odpravo navedbe, ki jo vsebuje rubrika R z naslovom Avstrija v Prilogi II, ki je nekatere posebne sisteme za samozaposlene osebe izključila iz področja uporabe Uredbe z uporabo četrte alinee člena 1(j) Uredbe (EGS) št. 1408/71. Komisija z naklonjenostjo sprejema to pobudo, ki omogoča uporabo določb Uredbe 1408/71 pri teh posebnih sistemih. Za ta ukrep je potrebno prehodno obdobje, ki je v skupnem stališču podaljšano do 1. januarja 2005, kar je popolnoma sprejemljivo glede na potrebne roke za sprejetje uredbe. Prav tako je treba uvesti določbe v zvezi z izračunavanjem dajatev in opredelitve o pristojnih ustanovah.

3.3.6. Točka 1c)ii) in točka 5d) Priloge I ter točki 1 in 3 Priloge II k skupnemu stališču

Uvedene spremembe so izključno formalne in so na eni strani nastale zaradi spremembe terminologije v francoski zakonodaji v zvezi z družinskimi dajatvami ter na drugi strani zaradi sprememb pristojnih ustanov na Švedskem in Danskem.

3.3.7. Točka 5b) Priloge Ik skupnemu stališču - Vpis v zvezi z Dansko

Po umiku danske dajatve "začasna dajatev za brezposelne osebe, ki so 12 mesecev imele prožno zaposlitev (ledighedsydelse)" iz Priloge II, je bilo ocenjeno, da je treba predvideti vpis v Prilogo VI, ki navaja, da je treba to dajatev uskladiti z določbami iz poglavja o brezposelnosti.

4- SKLEPNE UGOTOVITVE

Komisija v celoti sprejema skupno stališče, ki ustreza ciljem predloga Komisije, in upošteva vse spremembe Evropskega parlamenta.

5 IZJAVE KOMISIJE

Glej prilogo.

PRILOGA

IZJAVE V ZAPISNIKU SVETA

Izjava Komisije v zvezi z odstavkom 5 člena 1 predloga Komisije

"Komisija namerava v Izvedbeno uredbo vključiti nekatere ukrepe, da bi se spoprijela s praktičnimi posledicami člena 30."

Izjava Komisije v zvezi s Prilogo IIa

"Komisija predlaga, da se spremeni seznam vpisov, vključenih v Prilogo IIa (zlasti v zvezi z naslednjimi dajatvami: nadomestilo za zdravljenje otrok (Finska), nadomestilo za invalidnost in nadomestilo za zdravljenje invalidnih otrok (Švedska), nadomestilo za preživljanje invalidov, nadomestilo za pomoč, nadomestilo za varstvo invalida (Združeno kraljestvo)), ter še naprej meni, da je to nujno zaradi se izpolnjevanja meril sodne prakse Evropskega sodišča in meril, določenih v skupnem stališču Sveta iz leta 2003 o predlogu za različne spremembe. Zato si pridržuje pravico, da zadevo preda Evropskemu sodišču in po potrebi na podlagi ugotovitev Evropskega sodišča predstavi predlog za revizijo seznama vpisov iz Priloge IIa."

[1] Za Združeno kraljestvo:- Nadomestilo za preživljanje invalidov (zakon iz leta 1991 o nadomestilu za preživljanje in delo invalidov (Disability Living Allowance and Disability Working Allowance Act) z dne 27. junija 1991, člen 1, ter odlok iz leta 1991 o nadomestilu za preživljanje in delo invalidov (Severna Irska) (Disability Living Allowance and Disability Working Allowance (Northern Ireland) Order) z dne 24. julija 1991, člen 3).- Nadomestilo za pomoč tretji osebi (zakon iz leta 1975 o socialni varnosti (Social Security Act) z dne 20. marca 1975, člen 35, in zakon iz leta 1975 o socialni varnosti (Severna Irska) (Social Security (Northern Ireland) Act) z dne 20. marca 1975, člen 35).- Nadomestilo za invalida (zakon iz leta 1975 o socialni varnosti (Social Security Act) z dne 20. marca 1975, člen 37, in zakon iz leta 1975 o socialni varnosti (Severna Irska) (Social Security (Northern Ireland) Act) z dne 20. marca 1975, člen 37).Za Švedsko: Nadomestilo za invalidnost in nadomestilo za zdravljenje invalidnih otrok (zakon št. 703 iz leta 1998).Za Finsko: Nadomestilo za zdravljenje otrok (zakon o nadomestilu za zdravljenje otrok, 444/69).